《史馆凌职方知广州》
宋代·杨亿

番禺出守重，汉殿拜恩初。
华省郎官宿，名山太史书。
剖符從锁闼，持节上轺车。
左顾金龟印，前驱书隼旟。
由来百粤地，曾督九年储。
卉服要荒外，棠阴惠爱馀。
齐装天子赐，封部岛夷居。
羽檄招溪洞，壶浆慰里闾。
国风今已变，民瘼到应除。
江海思归否，蓬山有直庐。

作者简介：杨亿（974—1020）北宋文学家，“西昆体”诗歌主要作家。字大年，建州浦城（今属福建浦城县）人。年十一，太宗闻其名，诏送阙下试诗赋，授秘书省正字。淳化中赐进士，曾为翰林学士兼史馆修撰，官至工部侍郎。性耿介，尚气节，在政治上支持丞相寇准抵抗辽兵入侵。又反对宋真宗大兴土木，求仙祀神的迷信活动。卒谥文，人称杨文公。